આનંદનું કામકાજ શૅરબજારનું. તેના પિતા નીરજભાઈ શૅર્સની લે-વેચમાં ખૂબ કમાયા. બ્રોકર તરીકે તેમની છાપ ઊજળી. બહુ સ્વાભાવિકપણે, નાની વયથી આનંદ પણ પિતાની ઘરેડમાં ટેવાઈને માર્કેટનો અભ્યાસી બની ગયેલો. નીરજભાઈના દેહાંત સુધીમાં તે શૅરબજારના દલાલ તરીકે સેટ થઈ ચૂકેલો. તેની ટિપ્સ કદી ફેલ નથી જતીની છાપે કલાયન્ટ્સ તેને લાખો-કરોડોનું કામ આપતા. આનંદે ઘરમાં જ ઑફિસ કરેલી. દેવયાનીને જોકે શૅરમાર્કેટમાં રસ નહીં, ગતાગમ પણ નહીં.